Галоўны прыз быў уручаны узорнай студыі “Дарослыя дзеці” гімназіі № 8 (кіраўнік Аляксандра Раманава) за аўтарскі спектакль “Пра мужыка, які на неба лазіў”. Так высока ацэнены гэты складаны, філасофска-метафарычны твор, заснаваны на беларускім фальклорным матэрыяле і разам з тым актуальны, цікавы сваёй сучаснай праблематыкай. Гэтая ж пастаноўка атрымала дыплом “За лепшую работу мастака-пастаноўшчыка”.